b'\n_START_ARTICLE_\nNordisk R\xc3\xa5ds Milj\xc3\xb8pris\n_START_PARAGRAPH_\nNordisk R\xc3\xa5ds Milj\xc3\xb8pris uddeles hvert \xc3\xa5r i forbindelse med Nordisk R\xc3\xa5ds session._NEWLINE_Form\xc3\xa5let med Milj\xc3\xb8prisen er at styrke bevidstheden om natur- og milj\xc3\xb8arbejdet i Norden. _NEWLINE_Prisen tildeles en nordisk erhvervsvirksomhed, organisation eller person som har form\xc3\xa5et at integrere hensynet til natur og milj\xc3\xb8 i sin virksomhed, i sit virke eller p\xc3\xa5 anden m\xc3\xa5de har ud\xc3\xb8vet en ekstraordin\xc3\xa6r indsats for natur og milj\xc3\xb8._NEWLINE_Vinderen af prisen v\xc3\xa6lges af en bed\xc3\xb8mmelseskomite p\xc3\xa5 tretten sagkyndige personer der repr\xc3\xa6senterer de fem nordiske lande og de selvstyrende omr\xc3\xa5der F\xc3\xa6r\xc3\xb8erne, Gr\xc3\xb8nland og \xc3\x85land. Hvert \xc3\xa5r udv\xc3\xa6lger komiteen et tema for prisen. Bed\xc3\xb8mmelseskomiteen tr\xc3\xa6ffer beslutning om tildeling af prisen p\xc3\xa5 baggrund af indstillinger. Hver national komite kan h\xc3\xb8jst foresl\xc3\xa5 to mulige prismodtagere, og hvert selvstyrende omr\xc3\xa5de kan h\xc3\xb8jst foresl\xc3\xa5 \xc3\xa9n mulig prismodtager._NEWLINE_Temaet for prisen i 2011 var b\xc3\xa6redygtig turisme: "Prisen tildeles en virksomhed, der fremmer b\xc3\xa6redygtig turisme i Norden" . Bed\xc3\xb8mmelseskomiteen udpegede vinderen, norske Scandic Hotels, p\xc3\xa5 sit m\xc3\xb8de i Helsinki 25. maj 2011._NEWLINE_Prisen blev uddelt f\xc3\xb8rste gang i 1995 og er p\xc3\xa5 350.000 danske kroner.'